《奉送漪叔游颍川兼谒淮阳太守》
唐代·李颀

罢吏今何适，辞家方独行。嵩阳入归梦，颍水半前程。

闻道淮阳守，东南卧理清。郡斋观政日，人马望乡情。

叠岭雪初霁，寒砧霜后鸣。临川嗟拜手，寂寞事躬耕。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。